Անդրադառնալով Թալիշի վերակառուցման աշխատանքներին՝ ԼՂՀ վարչապետը տեղեկացրել է, որ դրանք բնականոն ընթացքի մեջ են: «Թալիշում վերականգնողական աշխատանքներ կատարվել են 1994 թվականի մայիսի 12-ից սկսած՝ մինչև ապրիլի 1-ը: Ընդամենը մի քանի օր դադարել են այդ աշխատանքները, երբ ունեցանք ավերածություններ, սակայն այդ ծրագրերը շարունակական են լինելու: Ամեն օր այնտեղ աշխատանքներ են կատարվում: Իհարկե, կամաց-կամաց՝ կապված ռազմավարական խնդիրների հետ»,- ասել է Արայիկ Հարությունյանը: